ગુજરાત વીદ્યાપીઠમાંથી અનુસ્નાતક થવા માટે મારે નોકરી કરવી પડે તેવી ઘરની સ્થીતી હતી. તેથી ત્રણ વરસ મેં મીલમાં પટાવાળાની કક્ષાએ નોકરી કરેલી. અનુસ્નાતક થયા બાદ ઈડર કૉલેજમાં એક વરસ લેક્ચરરી કરેલી. સમોડા ગ્રામ વીદ્યાપીઠમાં ત્રણ વરસ વ્યાખ્યાતા ઉપરાંત છાત્રાલયનું તથા સંસ્થા–સંચાલનમાં પણ મદદરૂપ કાર્ય કર્યું. ગાંધીજીએ સ્થાપેલા મજુર મહાજનમાં ચારેક વરસ વર્કર્સ એજ્યુકેશન વીભાગમાં ઇન્ચાર્જ તરીકે અને ત્યાંના મુખપત્ર ‘મજૂર સંદેશ’ના સંપાદનમાં મદદનીશ તરીકે પણ કામ કર્યું. છેલ્લે ૨૪ વરસ ભારત સરકારના પ્રૌઢશીક્ષણ વીભાગના શ્રમીક વીદ્યાપીઠ, અમદાવાદમાં ગુજરાત યુનીવર્સીટીના નેજા નીચે ૧૨ વરસ કાર્યક્રમ અધીકારીરૂપે અને પછી નીવૃત્તી સુધીનાં ૧૨ વરસ નીયામક તરીકે કામગીરી કરી.